İznik
İznik (griechisch Νίκαια, Nikaia; latinisch Nicaea; au Nicäa, Nikäa oder Nizäa) isch e Stadt am İznik-See und e Landchreis vo de Provinz Bursa i de Türkei.

Gschicht 

D Stadt lit i de antike Landschaft Bithünie in Chliasie. Nikaia isch 301 v. Chr gründet worde. Die hellenistischi Stadt isch ab 74 v. Chr. römisch gsi. Di antiki Stadtmuure und es römischs Theater chönd hüt no besichtigt wärde.

I de Spatantike het Nikaia zu Byzanz ghört. Es hend zwei ökumenischi Konzil vom Christetum det stattgfunde: s erste 325, s zweite 787. Vo de Eroberig vo Konstantinopel 1204 bis 1261 het es Kaiserriich Nikaia bestande, wo die byzantische Riichstradition und de orthodoxi Glaube witergfüehrt het.

1331 isch d Stadt zum Osmanische Riich cho. Für churzi Zyt isch İznik d Hauptstadt vo de Osmane gsi. Under irer Herrschaft isch İznik zumene Zentrum vo de Keramik-Produktion worde. Us em 14. Jahrhundert stammet no zwei Moschee, d'Hacı Özbek und d'Yeşil oder Grüeni Moschee.

Weblink 

Ort i de Türkei
Ort (Asie)